CELEX: 32022D0314
Language: da
Date: 2022-02-15 00:00:00
Title: Rådets afgørelse (EU) 2022/314 af 15. februar 2022 om Den Europæiske Unions tiltrædelse af konventionen om bevarelse og forvaltning af højsøfiskeressourcer i det nordlige Stillehav

28.2.2022   
               
               
                  DA
               
               
                  Den Europæiske Unions Tidende
               
               
                  L 55/12
               
            
         RÅDETS AFGØRELSE (EU) 2022/314
         af 15. februar 2022
         om Den Europæiske Unions tiltrædelse af konventionen om bevarelse og forvaltning af højsøfiskeressourcer i det nordlige Stillehav
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 43 sammenholdt med artikel 218, stk. 6, andet afsnit, litra a),
         under henvisning til forslag fra Europa-Kommissionen,
         under henvisning til godkendelse fra Europa-Parlamentet (1), og
         ud fra følgende betragtninger:
         
                     (1)
                  
                  
                     Den 22. juni 2018 bemyndigede Rådet Kommissionen til at indlede forhandlinger med Fiskerikommissionen for Det Nordlige Stillehav om Unionens tiltrædelse af konventionen om bevarelse og forvaltning af højsøfiskeressourcer i det nordlige Stillehav (»konventionen«).
                  
               
                     (2)
                  
                  
                     Unionen har beføjelse til at vedtage foranstaltninger til bevarelse af havets biologiske ressourcer inden for rammerne af den fælles fiskeripolitik og til at indgå aftaler med tredjelande og internationale organisationer.
                  
               
                     (3)
                  
                  
                     Unionen er i henhold til Rådets afgørelse 98/392/EF (2) kontraherende part i De Forenede Nationers havretskonvention (»UNCLOS«) af 10. december 1982, der forpligter alle kontraherende parter i UNCLOS til at samarbejde om bevarelse og forvaltning af havets biologiske ressourcer.
                  
               
                     (4)
                  
                  
                     Unionen er i henhold til Rådets afgørelse 98/414/EF (3) kontraherende part i aftalen om gennemførelse af bestemmelserne i De Forenede Nationers havretskonvention af 10. december 1982 vedrørende bevarelse og forvaltning af fælles fiskebestande og stærkt vandrende fiskebestande.
                  
               
                     (5)
                  
                  
                     På det sjette årlige møde den 23.-25. februar 2021 inviterede Fiskerikommissionen for Det Nordlige Stillehav Unionen til at tiltræde konventionen.
                  
               
                     (6)
                  
                  
                     Tiltrædelse af konventionen bør fremme sammenhængen i Unionens bevarelsesstrategi på tværs af verdenshavene og styrke Unionens engagement i langsigtet bevarelse og bæredygtig udnyttelse af fiskeressourcerne på verdensplan. I overensstemmelse med den fælles meddelelse fra Unionens højtstående repræsentant for udenrigsanliggender og sikkerhedspolitik og Kommissionen af 10. november 2016 med titlen »Internationale havforvaltning: En dagsorden for havenes fremtid« og Rådets konklusioner af 3. april 2017 vedrørende denne fælles meddelelse, er fremme af foranstaltninger til at støtte og forbedre effektiviteten af regionale fiskeriforvaltningsorganisationer og, hvor det er relevant, styrke deres forvaltning, en central funktion af Unionens handling i disse organisationer.
                  
               
                     (7)
                  
                  
                     Den Europæiske Tilsynsførende for Databeskyttelse blev hørt i overensstemmelse med artikel 42, stk. 1, i Europa-Parlamentets og Rådets forordning (EU) 2018/1725 (4) og afgav formelle bemærkninger den 27. august 2021. Personoplysninger, der behandles af medlemsstaterne eller af Kommissionen inden for rammerne af konventionen, skal behandles i overensstemmelse med de gældende bestemmelser i Europa-Parlamentets og Rådets forordning (EU) 2016/679 (5) og forordning (EU) 2018/1725.
                  
               
                     (8)
                  
                  
                     Unionen bør derfor tiltræde konventionen —
                  
               VEDTAGET DENNE AFGØRELSE:
         
            Artikel 1
            Den Europæiske Unions tiltrædelse af konventionen om bevarelse og forvaltning af højsøfiskeressourcer i det nordlige Stillehav godkendes herved på Unionens vegne.
            Teksten til konventionen er knyttet til denne afgørelse.
         
         
            Artikel 2
            Formanden for Rådet udpeger den eller de personer, der er beføjet til på Unionens vegne at foranstalte den deponering af tiltrædelsesinstrumentet, som er omhandlet i konventionens artikel 24, stk. 4.
         
         
            Artikel 3
            Denne afgørelse træder i kraft på dagen for vedtagelsen. (6)
            
         
         
            Udfærdiget i Bruxelles, den 15. februar 2022.
            
               
                  På Rådets vegne
               
               J.-Y. LE DRIAN
               
                  Formand
               
            
         
         
            (1)  Godkendelse af 15. februar 2022 (endnu ikke offentliggjort i EUT).
         
            (2)  Rådets afgørelse 98/392/EF af 23. marts 1998 om Det Europæiske Fællesskabs indgåelse af de Forenede Nationers havretskonvention af 10. december 1982 og af aftalen af 28. juli 1994 vedrørende anvendelsen af kapitel XI i denne konvention (EFT L 179 af 23.6.1998, s. 1).
         
            (3)  Rådets afgørelse 98/414/EF af 8. juni 1998 om Det Europæiske Fællesskabs ratifikation af aftalen om gennemførelse af bestemmelserne i De Forenede Nationers havretskonvention af 10. december 1982 vedrørende bevarelse og forvaltning af fiskebestande, der bevæger sig både inden for og uden for eksklusive økonomiske zoner (fælles bestande), og stærkt vandrende fiskebestande (EFT L 189 af 3.7.1998, s. 14).
         
            (4)  Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT L 295 af 21.11.2018, s. 39).
         
            (5)  Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse) (EUT L 119 af 4.5.2016, s. 1).
         
            (6)  Datoen for konventionens ikrafttræden for Unionen offentliggøres i Den Europæiske Unions Tidende på foranledning af Generalsekretariatet for Rådet.